[image: image1.png]


ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL  RAJONO SAVIVALDYBĖS JAUNIMO POLITIKOS KOKYBĖS VERTINIMO DARBO GRUPĖS SUDARYMO IR JOS DARBO REGLAMENTO TVIRTINIMO

2015 m. spalio 29 d. Nr. AT-1118   

                                                                           Šakiai
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2  punktu,  Lietuvos Respublikos socialinės apsaugos ir darbo ministro 2008 m. gegužės 19 d. įsakymu Nr. A1-157 patvirtintu Jaunimo politikos savivaldybėse kokybės vertinimo metodika ir Jaunimo politikos savivaldybėse kokybės vertinimo aprašu, Šakių jaunimo sąjungos „Apskritasis stalas“ 2015 m. spalio 19 d. delegavimo  raštu  bei  Jaunimo reikalų departamento prie Socialinės apsaugos ir darbo ministerijos 2015 m. rugsėjo 17 d. direktoriaus įsakymu Nr. 2V-147-(1.4) „Dėl Jaunimo reikalų departamento prie Socialinės apsaugos ir darbo ministerijos atstovų delegavimo į jaunimo politikos kokybės vertinimo darbo grupes savivaldybėse“;

1. S u d a r a u  Šakių rajono savivaldybės jaunimo politikos kokybės vertinimo darbo grupę:

Vitas Girdauskas – rajono savivaldybės administracijos Regioninės plėtros skyriaus vedėjas (darbo grupės pirmininkas);

Tautvydas Šukys – Šakių jaunimo sąjungos „Apskritasis stalas“ pirmininkas (darbo grupės pirmininko pavaduotojas);

Danutė Jurgutienė – rajono savivaldybės administracijos vyriausioji specialistė (darbo grupės sekretorė);

Milda Antanaitytė – klubo „Žibintas“ atstovė;

Aistė Bakaitė – Lukšių bendruomenės centro atstovė;

Joana Mikalauskienė – Jaunimo reikalų departamento prie Socialinės apsaugos ir darbo ministerijos Jaunimo politikos plėtros ir programų įgyvendinimo skyriaus vyriausioji specialistė.

2. T v i r t i n u Šakių rajono savivaldybės jaunimo politikos kokybės vertinimo darbo grupės reglamentą (pridedama).
3. N u s t a t a u, kad įsakymas galioja  iki 2016 m. vasario 1 d. 

4. Šis įsakymas gali būti skundžiamas Lietuvos Respublikos administracinių bylų teisenos įstatymo  nustatyta tvarka.

Administracijos direktorius                                                                         Evaldas Sniečku

